พิธียกยอดฉัตรมหาเจดีย์พุทธคยา ที่วัดสุวรรณภูมิพุทธชยันตรี
เมื่อเวลา 16.30 น.วันที่ 4 เมษายน 2561 ที่วัดสุวรรณภูมิพุทธชยันตี ต.ศีรษะจระเข้น้อย อ.บางเสาธง จ.สมุทรปราการ ได้จัดพิธียกยอดพระมหาเจดีย์พุทธคยา โดยเจ้าประคุณสมเด็จพระพุฒาจารย์ (สนิท ชวนปัญญมหาเถร) เจ้าคณะใหญ่หนตะวันออก กรรมการมหาเถรสมาคม เจ้าอาวาสวัดไตรมิตรวิทยารามวรวิหาร เป็นประธานฝ่ายสงฆ์ ,และมีพระเถรชั้นผู้ใหญ่ ประกอบด้วย พระพรหมสิทธิ กรรมการมหาเถรสมาคมเจ้าคณะภาค 10 เจ้าอาวาสวัดสระเกศราชวรมหาวิหารและประธานสำนักงานกำกับดูแลพระธรรมทูตไปต่างประเทศ ,พระธรรมปัญญาบดี เจ้าอาวาสวัดมหาธาตุยุวราชรังสฤษฎิ์ราชวรมหาวิหาร ที่ปรึกษาเจ้าคณะกรุงเทพมหานครนายกสภามหาวิทยาลัยมหาจุฬาลงกรณราชวิทยาลัย ,พระธรรมโพธิวงศ์หัวหน้าพระธรรมทูตสายประเทศอินเดีย-เนปาลเจ้าอาวาสวัดไทยพุทธคยาอินเดีย พระสงฆ์สมณศักดิ์และพระธุดงค์โครงการ เข้าร่วมในพิธี และมีนายวิชัย ศรีวัฒนประภา นางเอมอร ศรีวัฒนประภา พร้อมบุตร-ธิดา ร่วมเป็นประธานฝ่ายฆราวาส ,สำหรับพิธียกยอดพระมหาเจดีย์พุทธคยา ในวันนี้ได้ประกอบพิธีตั้งแต่ช่วงเช้าโดยมีการสวดเจริญพุทธมนต์สมโภชณ์ พิธียกยอดพระมหาเจดีย์ โดยพระสงฆ์สมณศักดิ์ 61 รูปร่วมสวดเจริญชัยมงคลคาถา ช่วงบ่ายได้มีขบวนแห่อัญเชิญยอดพระมหาเจดีย์สู่วัดสุวรรณภูมิพุทธชยันตี เพื่อนำขึ้นไปบนยอดเจดีย์ และมีการแสดงหนังใหญ่ เฉลิมฉลองบริเวณหน้าพระมหาเจดีย์ที่จำลองมาจากวัดไทยพุทธคยา อินเดีย ด้วย ซึ่งระหว่างที่ในไทยประกอบพิธียกยอดพระมหาเจดีย์ นั้นพระสงฆ์ในวัดไทยพุทธคยา อินเดีย ก็ได้ประกอบพิธีสวดมนต์ใต้ต้นโพธิ์ด้วยเช่นเดียวกัน ,นอกจากนี้ นายวิชัย ศรีวัฒนประภา ประธานมูลนิธิวัดสุวรรณภูมิพุทธชยันตี ได้ร่วมบริจาคเงิน เพื่อสมทบทุนในการก่อสร้างพระมหาเจดีย์พุทธคยา ณ วัดสุวรรณภูมิพุทธชยันตี จำนวน 61 ล้านบาท เนื่องในวันคล้ายวันเกิดครบ 60 ปีอีกด้วย.
เจ้าประคุณสมเด็จพระพุฒาจารย์ เป็นประธานฝ่ายสงฆ์ ในพิธียกยอดพระมหาเจดีย์พุทธคยา ที่วัดสุวรรณภูมิพุทธชยันตี  จ.สมุทรปราการ โดยมีนายวิชัย และนางเอมอร ศรีวัฒนประภา เป็นประธานฝ่ายฆราวาส
วิชัย ศรีวัฒนประภา,พิธียกยอดพระมหาเจดีย์,พระมหาเจดีย์พุทธคยา,วัดสุวรรณภูมิพุทธชยันตี,สมุทรปราการ,ข่าวทั่วไป